INET ปิดตลาดบวก 7.23% วอลุ่มแตะ 55 ลบ.
INET ปิดตลาดวันนี้ราคาอยู่ที่ 3.56 บาท บวก 0.24 บาท หรือ 7.23% สูงสุดที่ 3.78 บาท ต่ำสุดที่ 3.42 บาท มูลค่าซื้อขายที่ 55.05 ล้านบาท
4 ธ.ค. 2558

ผู้สื่อข่าวรายงานว่า ราคาหุ้นบริษัท อินเทอร์เน็ตประเทศไทย จำกัด (มหาชน) หรือ INET ปิดตลาดวันนี้ราคาอยู่ที่ 3.56 บาท บวก 0.24 บาท หรือ 7.23% สูงสุดที่ 3.78 บาท ต่ำสุดที่ 3.42 บาท มูลค่าซื้อขายที่ 55.05 ล้านบาท ขณะที่ดัชนีตลาดหุ้นไทยโดยรวมลบ 0.53%
โดยราคาหุ้นปรับตัวขึ้นเป็นวันที่ 2 ติดต่อกัน นับตั้งแต่ราคาหุ้นวานนี้ (3 ธ.ค.) ปิดที่ 3.32 บาท ปรับตัวขึ้น 0.02 บาท หรือ 0.61%
ขณะที่ก่อนหน้านี้คณะกรรมการบริษัทอนุมัติให้เข้าลงทุนสร้างศูนย์ปฏิบัติการข้อมูลไอเน็ต 3 (INET-IDC3) มูลค่าโครงการ 750 ล้านบาท ประเมินจากราคากลาง ประกอบด้วยการก่อสร้างอาคารและปรับปรุงพื้นที่เป็นเงิน 300 ล้านบาท การจัดทำระบบพื้นฐานเป็นเงิน 330 ล้านบาท และระบบ Cloud Service เป็นเงิน 120 ล้านบาท
ส่วนโครงการจะใช้เงินทุนจากการออกหุ้นกู้ในวงเงินไม่เกิน 500 ล้านบาท ซึ่งคณะกรรมการบริษัทอนุมัติการออกและเสนอขายหุ้นกู้ มูลค่าเสนอขายไม่เกิน 500 ล้านบาท โดยจะเสนอขายในประเทศไทยต่อประชาชนทั่วไป และ/หรือ เสนอขายในวงจำกัด  และ /หรือ เสนอขายต่อผู้ลงทุนประเภทสถาบันหรือผู้ลงทุนรายใหญ่ และจากกิจกรรมหาเงินของบริษัท เช่นจาก เงินทุนหมุนเวียนของบริษัท การเช้าใช้อุปกรณ์ (Leasing) เงินกู้ธนาคาร เป็นต้น หรือวิธีการอื่น
สำหรับโครงการมีระบบรักษาความปลอดภัยโดยไม่แบ่งพื้นที่ออกเป็น 2 โซน คือ โซนทั่วไป สำหรับบุคคลที่มาติดต่อกับโซนปลอดภัยจำกัดเฉพาะเจ้าหน้าที่ของบริษัท และบุคคลที่ได้รับการอนุญาตตามาตรการที่กำหนดไว้เท่านั้น
ทั้งนี้หลังจากได้รับการอนุมัติจากที่ประชุมวิสามัญผู้ถือหุ้น ครั้งที่ 1/2558 ที่จะจัดขึ้นในวันที่ 18 ธ.ค. 58 ขั้นตอนดำเนินการก่อสร้างโครงการจะเริ่มตั้งแต่ต้นปี 59 ซึ่งคาดว่าจะดำเนินการก่อสร้างแล้วเสร็จภายใน 1ปี